अब चार टीमें मैदान में, आज होगा फाइनल
बड़नगर | अधिकारी-कर्मचारी संयुक्त मोर्चा द्वारा आयोजित टेनिस बाॅल क्रिकेट प्रतियोगिता के तीसरे दिन खेल समाप्त होने के बाद अब चार टीमें मैदान में हैं। आज इनके बीच सेमी फाइनल और फाइनल मैच होंगे। तीसरे दिन चार मैच हुए। पहला मैच रोजगार सहायक इलेवन और अभिभाषक संघ के बीच हुआ। इसमें रोजगार सहायक संघ विजेता रहा। दूसरा मैच नपा बी व शिक्षा विभाग बी के बीच हुआ। इसमें नपा बी विजेता रही। तीसरा मैच नपा ए एवं सचिव संघ इलेवन के बीच हुआ। इसमें सचिव संघ ए की टीम विजेता रही। वहीं चौथा मैच स्वास्थ्य विभाग इलेवन तथा शिक्षा विभाग ए के बीच हुआ और शिक्षा विभाग ए ने बाजी मारी। चारों मैचों के मैन आॅफ द मैच पुरस्कार क्रमशः धर्मेंद्र बैरागी रोजगार सहायक संघ, सूरज गौसर नपा बी, सूर्यप्रताप सिंह सचिव संघ एवं प्रेमसिंह पंवार शिक्षा विभाग को दिया गया। अतिथि स्वागत आयोजक समिति के हेमंत माथुर, उदय अग्निहोत्री , नीतेश जोशी जय, अरविंद राठौड़, शिखर जैन, राजेंद्र सिंह सोलंकी, दिनेश पंचोली, पवन वर्मा, तरुण पराते, योगेंद्र नरवरिया, नरेंद्र सिरसवाल, लाेकेंद्र सिंह राणावत, राजा ठाकुर, संजय पाठक, संतोष श्रीवास्तव, श्याम शर्मा, बद्रीलाल भाटी ने किया ।
खिलाड़ियों से परिचय प्राप्त करते अतिथि।
hin_Deva hin_Deva hin_Deva